[pic] | EUROPA-KOMMISSIONEN |

Bruxelles, den 12.5.2010

KOM(2010)227 endelig

2010/0126 (NLE)

Forslag til

RÅDETS FORORDNING (EU) Nr. …/2010

om ændring af forordning (EF) nr. 1412/2006 om visse restriktive foranstaltninger over for Libanon

EN

(forelagt i fællesskab af EU's højtstående repræsentant for udenrigsanliggender og sikkerhedspolitik og Kommissionen)

BEGRUNDELSE

1. Ved Rådets forordning (EF) nr. 1412/2006, senest ændret ved Kommissionens forordning (EF) nr. 690/2007, indføres der restriktive foranstaltninger over for Libanon i overensstemmelse med fælles holdning 2006/625/EF og FN's Sikkerhedsråds resolution 1701 (2006).

2. Det er hensigtsmæssigt at tilpasse forordning (EF) nr. 1412/2006 til den seneste udvikling inden for sanktionspraksis med hensyn til fastlæggelse af ansvarlige myndigheder og ansvar for bestemte overtrædelser.

3. Af klarhedshensyn bør de artikler, som berøres af ændringer, offentliggøres på ny i deres helhed.

4. 2010/0126 (NLE)

Forslag til

RÅDETS FORORDNING (EU) Nr. …/2010

om ændring af forordning (EF) nr. 1412/2006 om visse restriktive foranstaltninger over for Libanon

RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde, særlig artikel 215, stk. 1,

under henvisning til Rådets fælles holdning 2006/625/FUSP af 15. september 2006 om forbud mod salg eller levering af våben og beslægtet materiel og mod levering af tjenesteydelser i tilknytning hertil til enheder eller enkeltpersoner i Libanon i overensstemmelse med FN's Sikkerhedsråds resolution 1701 (2006)[1],

under henvisning til fælles forslag fra EU's højtstående repræsentant for udenrigsanliggender og sikkerhedspolitik og Kommissionen, og

ud fra følgende betragtninger:

5. Rådets forordning (EF) nr. 1412/2006 af 25. september 2006 om visse restriktive foranstaltninger over for Libanon[2] forbyder levering af visse former for teknisk bistand og finansieringsmidler og finansiel bistand til nogen som helst i Libanon eller til brug i Libanon, jf. fælles goldning 2006/625/FUSP.

6. Det er hensigtsmæssigt at tilpasse forordning (EF) nr. 1412/2006 til den seneste udvikling inden for sanktionspraksis med hensyn til fastlæggelse af ansvarlige myndigheder og ansvar for bestemte overtrædelser. Af klarhedshensyn bør de artikler, som berøres af ændringer, offentliggøres på ny i deres helhed -

VEDTAGET DENNE FORORDNING:

Artikel 1

I forordning (EF) nr. 1412/2006 foretages følgende ændringer:

(1) Som artikel 2a indsættes følgende:

"Artikel 2a

Forbuddet i artikel 2, litra b), medfører ikke nogen form for ansvar for fysiske eller juridiske personer, enheder eller organer, som har leveret finansieringsmidler eller finansiel bistand, hvis disse ikke vidste og ikke havde rimelig grund til at formode, at deres handlinger ville være i strid med dette forbud."

(2) Artikel 3 affattes således:

"Artikel 3

1. Uanset artikel 2 kan de kompetente myndigheder i medlemsstaterne, jf. netstederne i bilaget, efter forudgående skriftlig underretning af den libanesiske regering og UNIFIL og på vilkår, som de finder passende, tillade:

a) levering til alle fysiske eller juridiske personer, enheder eller organer i Libanon, bortset fra Den Libanesiske Republiks væbnede styrker eller UNIFIL, af teknisk bistand, finansieringsmidler og finansiel bistand i tilknytning til våben og beslægtet materiel, som enten bruges eller skal bruges i Libanon, forudsat at

i) tjenesteydelserne hverken direkte eller indirekte leveres til en milits, hvis afvæbning FN's Sikkerhedsråd har krævet i resolution 1559 (2004) og 1680 (2006)

ii) tilladelserne indrømmes fra sag til sag og

iii) den libanesiske regering eller UNIFIL i hvert enkelt tilfælde tillader leveringen af de pågældende tjenesteydelser til de pågældende personer, enheder eller organer. Hvis den libanesiske regering tillader en specifik leverance eller overførsel til en person, en enhed eller et organ af specifikke våben eller beslægtet materiel, kan tilladelsen anses for også at gælde levering til nævnte person, enhed eller organ af teknisk bistand i tilknytning til levering, fremstilling, vedligeholdelse og brug af de pågældende goder

b) levering til Den Libanesiske Republiks væbnede styrker af teknisk bistand i tilknytning til militære aktiviteter og til våben og beslægtet materiel samt af finansieringsmidler og finansiel bistand i tilknytning til militære aktiviteter, medmindre den libanesiske regering rejser indvending imod dette inden 14 dage fra modtagelsen af meddelelsen.

2. Uanset artikel 2 kan de kompetente myndigheder i medlemsstaterne, jf. netstederne i bilaget, på vilkår, som de finder passende, tillade:

a) levering af teknisk bistand i tilknytning til militære aktiviteter og våben og beslægtet materiel, forudsat at

i) de goder, som den tekniske bistand relaterer til, bruges eller skal bruges af UNIFIL i udøvelsen af dens mission, og

ii) tjenesteydelserne leveres til væbnede styrker, som er eller bliver en del af UNIFIL

b) levering af finansieringsmidler og finansiel bistand i tilknytning til militære aktiviteter og våben og beslægtet materiel, forudsat at

i) finansieringsmidlerne eller den finansielle bistand leveres til UNIFIL, de væbnede styrker fra en stat, som stiller tropper til rådighed for UNIFIL, eller til en offentlig myndighed, som står for indkøb til de væbnede styrker, såsom en stat, og

ii) våbnene og det beslægtede materiel indkøbes til brug for UNIFIL eller de væbnede styrker fra den pågældende stat, som er stillet til rådighed for UNIFIL.

3. De kompetente myndigheder i medlemsstaterne, jf. netstederne i bilaget), må kun indrømme de i stk. 1 og 2 nævnte tilladelser, inden de aktiviteter, for hvilke der anmodes om en tilladelse, iværksættes.

4. Medlemsstaterne underretter de øvrige medlemsstater og Kommissionen om alle tilladelser, der gives i henhold til stk. 1."

(3) Som artikel 6a indsættes følgende:

"Artikel 6a

1. Medlemsstaterne udpeger de i artikel 3 omtalte kompetente myndigheder og angiver dem på de websteder, der er opført i bilaget. Medlemsstaterne underretter Kommissionen om alle ændringer i adresserne på deres netsteder, som anført i bilag II, inden de får virkning.

2. Medlemsstaterne meddeler senest den 15. juli 2010 Kommissionen, hvem der er deres kompetente myndigheder, med tilhørende kontaktoplysninger, og underretter den straks om eventuelle senere ændringer."

(4) Bilaget erstattes med bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […]

På Rådets vegne

[…] Formand

BILAG

"BILAG

Netsteder med oplysning om de kompetente myndigheder, jf. artikel 3, og adresser til brug ved meddelelser til Europa-Kommissionen

(udfyldes af medlemsstaterne)

BELGIEN

BULGARIEN

DEN TJEKKISKE REPUBLIK

DANMARK

TYSKLAND

ESTLAND

IRLAND

GRÆKENLAND

SPANIEN

FRANKRIG

ITALIEN

CYPERN

LETLAND

LITAUEN

LUXEMBOURG

UNGARN

MALTA

NEDERLANDENE

ØSTRIG

POLEN

PORTUGAL

RUMÆNIEN

SLOVENIEN

SLOVAKIET

FINLAND

SVERIGE

DET FORENEDE KONGERIGE

Meddelelser til Europa-Kommissionen sendes til følgende adresse:

Europa-Kommissionen

Generaldirektoratet for Eksterne Forbindelser

Direktorat A. Kriseplatform og politikkoordinering inden for den fælles udenrigs- og sikkerhedspolitik

Kontor A2. Kriseberedskab og Fredsopbygning

CHAR 12/106

B-1049 Bruxelles (Belgien)

E-mail: relex-sanctions@ec.europa.eu

Tlf. (32 2) 295 5585

Fax: (32 2) 299 08 73”

[1] EUT L 253 af 16.9.2006, s. 36.

[2] EUT L 267 af 27.9.2006, s. 2.